
Politikai belharcok Báthori Zsigmond fejedelemsége idején

Az Erdélyi Fejedelemség egyik legválságosabb időszaka Báthori Zsigmond fejedelemségéhez és a 15 éves háborúhoz köthető.
Az erdélyi politikai elit öncélú érdekeinek és a Habsburgok tehetetlenségének köszönhető Erdély pusztulása az 1590-es évek végén, és az 1600-as esztendő első éveiben.

A háborúhoz vezető úttal eddig kevesen foglalkoztak a belpolitikai szempontokra koncentrálva. A dolgozat a vizsgált korszakot két, egymástól elkülönülő időszakra bontja, feltárja azokat az érdekcsoportokat, politikai mozgalmakat (1594-től pártokat), amelyek részt vettek az Erdély jövőjét maghatározó vitákban, sőt formálták a fejedelemség politikáját. Megpróbál választ adni arra, hogy a jelentősebb családok melyik csoporthoz tartoztak, milyen okból oda és nem a másik táborhoz csatlakoztak. A belpolitikai szembenállás visszavezethető társadalmi-politikai ellentétekre?

Lényeges része a vizsgált korszaknak az 1594-es kivégzések és a „ius Ligatum” bevezetése. Ennek az intézkedésnek a végrehajtásával is foglalkozik a dolgozat, vagyis hány birtokot vettek el a fejedelem ellenzékéhez tartozó nemesektől, miután 1594-ben a Zsigmond elleni (valótlan) merénylet vádjában bűnösnek találták őket, és kik részesedtek az elkobzott javakból. 1594-ben a politikai programok és pártok összecsapása a hangsúlyos elem, vagy a hatalom- és birtokszerzés?

Ezekre a kérdésekre próbál választ adni a dolgozat.
 



